# DIRECŢIA GENERALĂ SECRETARIAT UNIVERSITATE

**HOTĂRÂREA NR. 4**

**A CONSILIULUI DE ADMINISTRAŢIE DIN DATA DE 27.01.2022**

În temeiul Legii nr. 1/2011 – Legea Educaţiei Naţionale şi a Cartei Universitare, Consiliul de Administraţie al U.M.F. „Carol Davila” din Bucureşti întrunit în data de 27.01.2022, în baza Legii 55/2020 privind unele măsuri pentru prevenirea și combaterea efectelor pandemiei de COVID-19 și a actelor normative ulterioare, hotărăşte:

**Art. 1.** Se aprobă solicitarea de tipărire la Editura Universitară „Carol Davila” a unui numar de 300 de exemplare din cursul universitar intitulat ”Curs unic pentru studenți - Ortopedie Traumatologie” pentru studenții anului IV, realizat de Disciplina Ortopedie-Traumatologie SUUB.

**Art. 2.** Se aprobă solicitarea de tipărire la Editura Universitară „Carol Davila” a unui numar de 500 de exemplare din Manualul de Endocrinologie pentru studenții anului V, realizat de Disciplinele de Endocrinologie „C.I. Parhon” și Baza Clinică Spitalul Universitar de Urgență Militar Central „Dr. Carol Davila”, precum și Spitalul Universitar de Urgență ”Elias”.

**Art. 3.** Se aprobă solicitarea de înființare a unei Secții Clinice de Chirurgie Plastică la Spitalul Universitar de urgență Elias.

**Art. 4.** Se aprobă solicitarea de continuare a cursurilor pentru cursanții înscriși la data la care Consiliul de Administrație si Senatul Universitar au luat decizia de a nu aproba menținerea cursurilor în cadrul SNSPMPDSB.

**Art. 5.** Se aprobă menținerea UMFCD ca membru în cadrul International Society for Telemedicine and eHealth, prin plata taxei în valoare de 500 USD.

**R E C T O R,**

Prof. Univ. Dr. Viorel Jinga

**Secretar Șef Universitate,**

Daniela Grecu **Avizat Serviciul Juridic și Contencios,**

Consilier Juridic Raluca Gavrilă